**Elle-Máijá Apiniskim Tailfeathers** (s. 1986 Halifax, Nova Scotia, Kanada) on kainaimustajalka-saamelainen näyttelijä, tuottaja ja elokuvantekijä. Hän asuu osan vuodesta Vancouverissa, Kanadassa, osan *Blood-*reservaatissa ja osan Saamenmaalla.

Elämäkerta
----------

Elle-Máijá Apiniskim Tailfeathers syntyi vuonna 1986 Halifaxissa, Nova Scotiassa, Kanadassa. Hänen isänsä on saamelainen aktivisti ja toimittaja Bjarne Store-Jakobsen ja äitinsä kainaimustajalka-aktivisti ja -lääkäri Esther Tailfeathers. He tapasivat toisensa vuonna 1981 alkuperäiskansojen kansainvälisessä konferenssissa Australiassa ja avioituivat pian sen jälkeen.

Elle-Máijá Tailfeatherin syntymän jälkeen perhe muutti Kaarasjoelle. He asuivat siellä suunnilleen kuutta vuotta ja sitten muuttivat Pohjois-Dakotaan, jossa perheen äiti alkoi opiskella lääketiedettä Pohjois-Dakotan yliopistossa. Myöhemmin perhe muutti sieltä Kanadaan.

Koulutus ja ura
---------------

Tailfeathers muutti Vancouveriin opiskelemaan näyttelemistä Vancouverin elokuvakoulussa. Hän valmistui elokuvakoulusta vuonna 2006. Turhautuneena naisvihaan ja rasistisiin asenteisiin elokuva-alalla, hän päätti jättää näyttelijänuransa ja alkaa opiskella humanistisiä tieteitä Brittiläisen Kolumbian yliopistossa (UBC). Siellä Tailfeathers opiskeli Ensimmäisten kansojen tutkimusta ja nais- ja sukupuolentutkimusta. Hän valmistui UBC:sta humanististen tieteiden kandidaatiksi vuonna 2011.

Viimeisenä lukuvuonna hän osallistui kurssille, jota elokuvatuotantolaitos ja alkuperäiskansojen tutkimus järjestivät yhdessä. Kurssilla hän kirjoitti, ohjasi ja tuotti lyhytelokuvan *Bloodland*. Elokuva esitettiin vuonna 2011 useilla kansainvälisillä elokuvafestivaaleilla kuten Vancouverin kansainvälisellä elokuvafestivaalilla, imagiNATIVElla, Yellowknife kansainvälisellä elokuvafestivaalilla ja Tulsan kansainvälisellä elokuvafestivaalilla. Samana vuonna elokuva esitettiin myös alkuperäiskansojen ohjelmassa Riddu Riđđu-festivaaleilla. Seuraavana vuonna elokuva esitettiin myös Skábmagovissa Inarissa.

Palkinnot ja tunnustukset
-------------------------

Yhdessä Kathleen Hepburnin kanssa Tailfeathers voitti vuonna 2020 kaksi *Canadian Film Awards* -palkintoa elokuvalle *The Body Remembers When the World Broke Open* parhaasta ohjauksesta ja parhaasta alkuperäisestä käsikirjoituksesta. Samana vuonna Tailfeathers voitti Skábmagovat-palkinnon 2020 hänen panoksestaan alkuperäiskansojen elokuvalle.

Vuonna 2021 hän voitti *Emerging Canadian Filmmaker Award* -palkinnon sen vuoden Hot Docs Canadian International Documentary Film Festivalissa elokuvastaan Kímmapiiyipitssini: The Meaning of Empathy*.*

Filmografia
-----------

| Vuosi | Nimi | Rooli |
| --- | --- | --- |
| 2008 | *Another Cinderella Story* | näyttelijä |
| 2011 | *Bloodland* | käsikirjoittaja, elokuvaohjaaja ja -tuottaja |
| 2012 | *A Red Girl's Reasoning* | käsikirjoittaja, elokuvaohjaaja |
| 2012 | *Colonial Gaze Sámi Artists ' Collective* | käsikirjoittaja, elokuvaohjaaja |
| 2013 | *Hurry Up, You Stupid Cripple* | elokuvaohjaaja ja-tuottaja |
| 2014 | *Bihttoš* | käsikirjoittaja, elokuvaohjaaja ja -tuottaja |
| 2016 | *Unclaimed* | näyttelijä |
| 2017 | *cəsnaʔəm, the city before the city* | elokuvaohjaaja |
| 2019 | *Blood Quantum* | näyttelijä |
| 2019 | *The Body Remembers When the World Broke Open* | näyttelijä, elokuvaohjaaja |
| 2021 | *Night Raiders* | näyttelijä |
| 2021 | *Kímmapiiyipitssini: The Meaning of Empathy* | elokuvaohjaaja |

Lähteet
-------

1. ↑  Filming your family's past CBC Radio. Viitattu 9.11.2021.
2. 1 2  Čáhppesjuolgi-sápmelaš Elle-Máijá Tailfeathers oaččui Skábmagovat-bálkkašumi: "Mun lean nu hirpmástuvvan, dat lea stuorra gudni CBC Radio. Viitattu 9.11.2021.
3. 1 2 3  Dembicki, Geoff: *Are We Screwed?: How a New Generation is Fighting to Survive Climate Change*. Bloomsbury Publishing. ISBN 9781632864819. engelsk
4. ↑  Saamelainen kohtaa yhä rasismia Suomessa Kansan uutiset. Viitattu 10.11.2021.
5. 1 2 3  Elle-Máijá Tailfeathers - Bachelor of Arts, 2011 University of British Columbia, Faculty of Arts. Viitattu 9.11.2021.
6. ↑  c'əsnaʔəm: the city before the city : Interview with filmmaker Elle-Máijá Tailfeathers CiTR: Discorder Magazine. Viitattu 10.11.2021.
7. 1 2 3  Recent Graduate’s Film Accepted into International Film Festivals University of British Columbia, Indigenous Portal. Viitattu 10.11.2021.
8. ↑  Årsmelding Riddu Riđđu Festivála AS 2011 Riddu Riđđu Festivála AS. Viitattu 10.11.2021.
9. ↑  Skábmagovat 2012 prográmma Skábmagovat.  Arkistoitu 10.11.2021. Viitattu 10.11.2021.
10. ↑  2020 Canadian Screen Awards winners: ‘Mary Kills People,’ ‘Vikings’ win big Global News. Viitattu 10.11.2021.
11. ↑  Skábmagovat Prize to Elle-Máijá Tailfeathers Skábmagovat.  Arkistoitu 10.11.2021. Viitattu 10.11.2021.
12. ↑  Alumni awarded at Hot Docs 2021 National Screen Institute. Viitattu 10.11.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: no:Elle-Máijá Tailfeathers